CELEX: 32016D2112
Language: da
Date: 2016-12-01 00:00:00
Title: Rådets afgørelse (FUSP) 2016/2112 af 1. december 2016 om ændring af afgørelse 2014/401/FUSP om EU-satellitcentret

2.12.2016   
            
            
               DA
            
            
               Den Europæiske Unions Tidende
            
            
               L 327/78
            
         RÅDETS AFGØRELSE (FUSP) 2016/2112
   af 1. december 2016
   om ændring af afgørelse 2014/401/FUSP om EU-satellitcentret
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28 og artikel 31, stk. 1,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Rådet vedtog den 26. juni 2014 afgørelse 2014/401/FUSP (1) om EU-satellitcentret og om ophævelse af fælles aktion 2001/555/FUSP om oprettelse af et EU-satellitcenter.
            
         
               (2)
            
            
               Bestyrelsen for EU-satellitcentret (»SATCEN«) bør have mulighed for at indbyde eksperter fra relevante lande, internationale organisationer, organer og enheder til nogle af sine møder for at give oplysninger om særlige emner.
            
         
               (3)
            
            
               SATCEN bør have ansvar for at gennemføre internationale aftaler indgået af Unionen på området for den fælles udenrigs- og sikkerhedspolitik i forhold til SATCEN's aktiviteter.
            
         
               (4)
            
            
               Afgørelse 2014/401/FUSP bør ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Afgørelse 2014/401/FUSP ændres således:
   
               1)
            
            
               Artikel 6, stk. 4, affattes således:
               »4.   SATCEN's direktør eller direktørens repræsentant deltager som hovedregel i bestyrelsens møder. Formanden for Den Europæiske Unions Militærkomité, generaldirektøren for Den Europæiske Unions Militærstab og den øverstbefalende for Den Europæiske Unions civile operationer kan ligeledes deltage i bestyrelsens møder. Repræsentanter for de relevante EU-institutioner, -agenturer, -organer og -enheder samt repræsentanter for tredjelande, internationale organisationer og enheder kan på bestyrelsens opfordring også deltage i bestyrelsens møder for at give oplysninger vedrørende specifikke dagsordenspunkter.«
            
         
               2)
            
            
               I artikel 20 indsættes følgende stykke efter stk. 2:
               »2a.   SATCEN har efter bestyrelsens godkendelse ansvar for at gennemføre internationale aftaler indgået af Unionen på området for den fælles udenrigs- og sikkerhedspolitik, i det omfang de vedrører SATCEN's aktiviteter.«
            
         Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 1. december 2016.
      
         
            På Rådets vegne
         
         A. ÉRSEK
         
            Formand
         
      
   
   
      (1)  Rådets afgørelse 2014/401/FUSP af 26. juni 2014 om EU-satellitcentret og om ophævelse af fælles aktion 2001/555/FUSP om oprettelse af et EU-satellitcenter (EUT L 188 af 27.6.2014, s. 73).